TIDLOR บวก 3% ลุ้นกำไรปี 65 โต 17% ทะลุ 3.5 พันล้าน โบรกเคาะเป้า 32 บ.
TIDLOR วิ่ง 3% ลุ้นกำไรไตรมาส 4/65 แตะ 876 ลบ. ดันทั้งปี 65 ทะลุ 3.5 พันล้าน อานิสงส์สินเชื่อโตแกร่ง รายได้ธุรกิจประกันหนุน โบรกแนะนำราคาเป้าหมาย 32 บ.
TIDLOR วิ่ง 3% ลุ้นกำไรไตรมาส 4/65 แตะ 876 ลบ. ดันทั้งปี 65 ทะลุ 3.5 พันล้าน อานิสงส์สินเชื่อโตแกร่ง รายได้ธุรกิจประกันหนุน โบรกแนะนำราคาเป้าหมาย 32 บ.
17 ม.ค. 2566

ผู้สื่อข่าวรายงานว่า วันนี้ (17 ม.ค.66) ราคาหุ้น บริษัท เงินติดล้อ จำกัด (มหาชน) หรือ TIDLOR ณ เวลา 12:12 น. อยู่ที่ระดับ 31.50 บาท บวก 1 บาท หรือ 3.28% สูงสุดที่ระดับ 31.50 บาท ต่ำสุดที่ระดับ 30.75 บาท ด้วยมูลค่าการซื้อขาย 352.17 ล้านบาท

บล.เมย์แบงก์ (ประเทศไทย) ระบุในบทวิเคราะห์ว่า แนวโน้มกำไรดีกว่าบริษัทอื่นๆในกลุ่มจำนำทะเบียนรถ เพราะมี NPL coverage ที่สูงกว่าคู่แข่ง ผสานกำไรที่คาดจะเติบโต 18% ในปี 66 จากรายได้ดอกเบี้ย และค่าธรรมเนียมที่โตได้ดี อีกทั้งคาดว่าการปรับขึ้นของดอกเบี้ยทั่วโลกจะเริ่มจำกัด เป็นจิตวิทยาเชิงบวกต่อกลุ่ม Finance แนะนำราคาเป้าหมาย 32 บาท
บล.เอเอสแอล ระบุในบทวิเคราะห์ว่า คาดกำไรไตรมาส 4/65 อยู่ที่ 876 ล้านบาท ทรงตัวจากไตรมาสก่อน แต่ดีขึ้น 10% จากงวดเดียวกันของปีก่อน ได้โมเมนตัมบวกจากสินเชื่อที่เติบโตต่อเนื่อง และรายได้ธุรกิจประกันที่มาช่วยหนุน ส่งผลให้ภาพทั้งปี 65 คาดกำไรอยู่ที่ 3.7 พันล้านบาท เพิ่มขึ้น 16.70% จากงวดเดียวกันของปีก่อน ยังคงทำนิวไฮต่อเนื่อง แนะนำราคาเป้าหมาย 32 บาท